التسونامي بيحصل في المحيطات وبيكون عبارة عن سلسلة من موج البحر السريعة جدا والقوية اللي بتحصل بسبب الزلازل او ثورات البراكين ولما بيحصل التسونامي احياناً مبيبقاش في أي انذار والامواج دي بسبب قوتها ممكن تشيل صخور وزنها 20 طن مثلاً وتوصلها لإمتداد 20 متر , اما ارتفاع منسوب المياة فامش بيسبب اكتر من فيضانات بمعنى ان البلد المتضررة بتدخلها المية وتبدأ تغمرها وتملاها ويوصل مستوى المية لإرتفاعات عالية جدا .. وده بيحصل بسبب الاحتباس الحراري وذوبان الكتل الجليدية في القطبين واكيد التغيرات المناخية الشديدة اللي بدأت من شتاء 2019 تقريباً تزيد.. وارتفاع منسوب المياة بيبقى ليه طبعاً مقدمات والمقدمات احنا بنعيشها من بداية السنة اللطيفة دي , النوة اللى فاتت دي هي اللى وضحتلنا ان المشكلة بقت قريبة مننا جدا ولازم على الاقل نبقى مستعدين ليها